Festmøte: Onani - Samfundet.no
Dato 17. oktober
Festmøte om onani med Martha Leivestad, Sander Eide og Medisinernes Seksualopplysning!
Dra okserullen. Trykke på knappen. Flambere kjøttet. Plukke høna. Håndhilse på presidenten. Piffi for fiffi. Nappe laksen. Danse trusetango. Skrelle løken.
Uansett når, hvor og hvordan du liker å polere sølvtøyet, så er det noe de aller fleste av oss gjør. Likevel er det mange som synes dette er ukomfortabelt å snakke om, spesielt i detalj. Hvorfor er en så normal ting så kleint å prate med andre om? Hva er normalt? Er det noe som er unormalt? Hvordan blir man egentlig god til å onanere? Vi inviterer til fest for å prate om alt du ikke visste du lurte på, og spørre om det du selv ikke tør å spørre om!
Med oss i panelet har vi med oss herlige Martha Leivestad, best kjent fra NRK-programmet 4ETG, tidligere revyskuespiller og nestleder i Kultur i UKA Sander Eide, og Medisinstudentenes Seksualopplysning. Dette blir gøy!